संगठन की मजबूती से शिक्षकों की समस्याओं का होगा समाधान
बीआरसीसदर में अखिल भारतीय प्राथमिक शिक्षक संघ झारखंड राज्य प्राथमिक शिक्षक संघ के तत्वावधान में तीन दिवसीय जिला स्तरीय लीडरशिप ट्रेनिंग का समापन हुआ। मौके पर संघ के महासचिव योगेन्द्र तिवारी ने कहा कि संगठन की मजबूती से ही शिक्षकों की समस्याओं का समाधान हो सकता है। इसके लिए पदाधिकारी अपना लीडिंग पावर बढ़ाकर संगठन को मजबूत बनाएं। उन्होंने कहा कि बहुत जल्द सरकार कार्यरत शिक्षकों की जांच परीक्षा आयोजित करने वाली है। यह नियम हमारी कमजोरी के कारण हमारे ऊपर सख्ती से लागू किया जाएगा। शिक्षिक विभूति प्रसाद ने लीडरशिप विकसित करने के गुर बताते हुए कहा कि कोई भी सकारात्मक कार्य करने पहले सोच कल्पना को विकसित करने की आवश्यकता है। इसके लिए योग्यता का सदुपयोग करना चाहिए। सचिव अनिल देहुरी ने कहा कि हम विद्यालय शुद्ध मन से जाएं, दिमाग को सॉफ्टवेयर की तरह शांत रखे,इसके बाद उसका उपयोग करें। विश्ननाथ प्रधान, रानी पूनम, डॉ.मंगलेश पाठक, कृष्णा देवगम,अनिल सिंह, सरिता पुर्ति, मुक्ति रानी सवैंया,सपन साहु ,वेद प्रकाश गुप्ता, पुष्पा तिर्की ने शिक्षा में गुणात्मक विकास,महिला सशक्तिकरण,कुशल प्रबंधन नेतृत्व पर परस्पर संवाद स्थापित करने पर जोर दिया। इस अवसर पर सुनीता कुमारी, बीना देव, रविन्द्र नाथ मुंडा, सुचांद उरांव, उपेंद्र प्रसाद, अशोक राम, देवानंद केशरी, निर्मल दुबे, राजेन्द्र बिरूवा, राजीव रंजन, डॉ.सजीव कुमार, दिगंबर झा आदि मौजूद थे।
समापन सत्र में शामिल शिक्षक।
hin_Deva hin_Deva hin_Deva